વડોદરા :ગુજરાતમાં એઇમ્સ માટે મુખ્યત્વે રાજકોટ અને વડોદરા વચ્ચે સ્પર્ધા હતી જેમાં વડોદરા આગળ થયાની ચર્ચા છે અને વડોદરા જિલ્લાના બે સ્થળોની પસંદગી કરી લેવાયાની પણ ચર્ચા છે જોકે હજુ સુધી કોઈ સત્તાવાર જાહેરાત કરાઈ નથી મેડિકલ ક્ષેત્રે દેશની સર્વોચ્ચ સંસ્થા એઇમ્સ(ઓલ ઇન્ડિયા ઇન્સ્ટીટયુટ ઓફ મેડિકલ સાયન્સીઝ)ની ગુજરાતમાં સ્થાપના માટે વડોદરા અને રાજકોટ વચ્ચેની સ્પર્ધામાં વડોદરાને ફાયદો થાય તેવી શક્યતાઓ વર્તાઇ છે.વડોદરા જિલ્લામાં પાદરા અને વાઘોડિયા તાલુકાના ચાર સ્થળે જમીનનો અભ્યાસ કર્યા બાદ આખરે બે સ્થળની જમીનને બાદ કરતા પાદરા તાલુકાના ચોકારી તેમજ વાઘોડિયા તાલુકાના બાકરોલ ગામની વિશાળ જમીન પર હાલ પુરતી પસંદગી ઉતારાઇ છે જો કે હજી સુધી એઇમ્સની સ્થાપના માટે સત્તાવાર જાહેરાત કરવામાં આવી નથી.